ผวา ตรวจอสุจิหนุ่มอินเดีย เจอเชื้ออีโบลารายแรกในประเทศ
พบหนุ่มอินเดียติดเชื้อไวรัสอีโบลาเป็นรายแรก จากการตรวจสารคัดหลั่งในร่างกายแล้ว เจอเชื้ออีโบลาในอสุจิ ทั้งที่ก่อนหน้า ได้รักษาอาการป่วยด้วยโรคไข้เลือดออกอีโบลา อยู่ที่โรงพยาบาลในไลบีเรีย นานถึง 2 เดือน จนหาย จึงเดินทางกลับกรุงนิวเดลี ,เมื่อ 19 พ.ย. สำนักข่าวต่างประเทศรายงานว่า กระทรวงสาธารณสุขอินเดียออกแถลงการณ์ ได้ทำการกักตัวชายหนุ่มชาวอินเดีย วัย 26 ปี คนหนึ่ง หลังจากพบไวรัสมรณะอีโบลา ในเชื้ออสุจิของเขา แม้ว่า ก่อนหน้านี้ หนุ่มอินเดียรายนี้ ได้หายจากอาการป่วยด้วยโรคไข้เลือดออกอีโบลา หลังต้องรักษาอาการอยู่ในโรงพยาบาลของประเทศไลบีเรีย ซึ่งเป็นหนึ่งใน 3 ประเทศแอฟริกา ตะวันตก ที่เชื้ออีโบลาระบาดหนักมานานประมาณ 2 เดือน และทางการไลบีเรีย อนุญาตให้เขาออกจากโรงพยาบาลได้เมื่อวันที่ 30 ก.ย.ที่ผ่านมา ก็ตาม,ข่าวแจ้งว่า ชายอินเดียคนดังกล่าวได้เดินทางโดยเครื่องบินโดยสารมายัง ท่าอากาศยานนานาชาติ อินทิิรา คานธี ในกรุงนิวเดลี เมืองหลวงอินเดีย เมื่อวันที่ 10 พ.ย. แต่ด้วยมาตรการสกัดกั้นเชื้ออีโบลา จึงทำให้เจ้าหน้าที่อินเดียต้องนำตัวเขาไปตรวจสารคัดหลั่งในร่างกาย อาทิ น้ำลาย ,น้ำมูก รวมทั้งอสุจิ ว่า ยังคงมีเชื้ออีโบลาหรือไม่ และผลออกมา ว่ากลับยังคงพบเชื้ออีโบลาในอสุจิของชายคนนี้ และขณะนี้ เจ้าหน้าที่ได้นำตัวเขาไปแยกกักกันเพื่อรอดูอาการต่อไป,จากการที่พบผู้ติดเชื้ออีโบลาในอินเดียเป็นรายแรก จึงทำให้นาย เจ.พี.นัดดา รัฐมนตรีกระทรวงสาธารณสุขอินเดีย ได้เรียกประชุมกับเจ้าหน้าที่หน่วยงานต่างๆ ในรัฐบาล พร้อมทั้งมีคำสั่งให้เจ้าหน้าที่ดำเนินการตรวจตราและคัดกรองผู้โดยสารที่เดินทางเข้าประเทศทั้งที่สนามบินและท่าเรือชายทะเล อย่างไรก็ตาม กระทรวงสาธารณสุขอินเดียยังคงเรียกร้องให้ชาวอินเดีย ควรอยู่ในความสงบ ไม่ต้องตื่นตระหนกกับการที่พบชายหนุ่มอินเดียติดเชื้ออีโบลารายแรกในประเทศ โดยระบุว่าสถานการณ์ในขณะนี้อยู่ภายใต้การควบคุม.
 พบหนุ่มอินเดียติดเชื้อไวรัสอีโบลาเป็นรายแรก  จากการตรวจสารคัดหลั่งในร่างกายแล้ว เจอเชื้ออีโบลาในอสุจิ  ทั้งที่ก่อนหน้า ได้รักษาอาการป่วยด้วยโรคไข้เลือดออกอีโบลา อยู่ที่โรงพยาบาลในไลบีเรีย นานถึง 2 เดือน จนหาย 
อีโบลา,หนุ่มอินเดีย,สารคัดหลั่ง,อสุจิ,เชื้ออีโบลา,แอฟริกา ตะวันตก,ไลบีเรีย,ประเทศอินเดีย,ข่าวต่างประเทศ,อีโบล่า,โรคระบาด,ติดเชื้อ,เชื้อโรค